b'\n_START_ARTICLE_\nTeam Lotus\n_START_SECTION_\n1950\xe2\x80\x931960\xc2\xa0m\n_START_PARAGRAPH_\nC. Chapmanas \xc4\xafk\xc5\xabr\xc4\x97 Lotus Engineering Ltd. \xc4\xafmon\xc4\x99 1952\xc2\xa0m. Londono Hornsei rajone. Lotus sporto komanda buvo atskirta nuo Lotus Engineering 1954\xc2\xa0m. 1958\xc2\xa0m. Lotus komanda debiutavo Formul\xc4\x97s 1 lenktyn\xc4\x97se. Komandai atstovav\xc4\x99 trys anglai i\xc5\xa1 10 start\xc5\xb3 gal\xc4\x97jo pasigirti vos 3 s\xc4\x97kmingai baigtomis lenktyn\xc4\x97mis ir surinktais 3 ta\xc5\xa1kais. Dar po dvej\xc5\xb3 met\xc5\xb3 1960-aisiais komand\xc4\x85 aplank\xc4\x97 s\xc4\x97km\xc4\x97 su Lotus 18 bolidu. Tais metais ekipa pasiek\xc4\x97 4 fini\xc5\xa1us ant podiumo ir su 34 \xc4\xafskaitiniais ta\xc5\xa1kais u\xc5\xbe\xc4\x97m\xc4\x97 2 viet\xc4\x85.\n_START_SECTION_\n1960\xe2\x80\x931970\xc2\xa0m\n_START_PARAGRAPH_\nTokie patys galutiniai rezultatai (antroji vieta) sek\xc4\x97 ir dar dvejus metus. Tiesa, 1961\xc2\xa0m. jau buvo pasiekta pirmoji pergal\xc4\x97. JAV GP j\xc4\x85 peln\xc4\x97 Innes Irelandas. Ypatingi metai ekipai tapo 1963-ieji. Jim Clarkas su Lotus 25 i\xc5\xa1 10 lenktyni\xc5\xb3 peln\xc4\x97 7 pergales ir net 9 kartus kop\xc4\x97 ant ap[dovanojim\xc5\xb3 pakylos bei tapo \xc4\x8dempionu. 1965\xc2\xa0m. tas pats pilotas v\xc4\x97l stulbino rezultatais ir peln\xc4\x97 antr\xc4\x85j\xc4\xaf \xc4\x8dempiono titul\xc4\x85. 1966\xc2\xa0m. Formul\xc4\x97je 1 lenktyniavo tik 3 litr\xc5\xb3 variklius naudojantys bolidai, o tam Lotus ekipa nebuvo pasiruo\xc5\xa1usi\xc2\xa0\xe2\x80\x93 vos viena pergal\xc4\x97 ir tik 21 ta\xc5\xa1kas galutin\xc4\x97je \xc4\xafskaitoje. Kitais metais ekipa pakeit\xc4\x97 savo varikli\xc5\xb3 tiek\xc4\x97j\xc4\x85 \xc4\xaf Ford Cosworth ir sugr\xc4\xaf\xc5\xbeo \xc4\xaf pergali\xc5\xb3 keli\xc4\x85. Jau 1968\xc2\xa0m. Graham Hillas pelno tris pergales, o to jam u\xc5\xbetenka gauti \xc4\x8dempiono titul\xc4\x85. 1970\xc2\xa0m. austras Jochen Rindtas dominavo vis\xc4\x85 sezon\xc4\x85 iki \xc5\xbeiaurios avarijos Italijos GP kvalifikacijoje, kainavusios jam gyvyb\xc4\x99. Per kitas 4 sezono lenktynes niekas neaplenk\xc4\x97 austro ir jis tapo \xc4\x8dempionu po mirties.\n_START_SECTION_\n1970\xe2\x80\x931980\xc2\xa0m\n_START_PARAGRAPH_\nPo tragi\xc5\xa1ko 1970-\xc5\xb3j\xc5\xb3 sezono ekipa ilgai ie\xc5\xa1kojo geros pilot\xc5\xb3 pamainos ir ja tapo jaunas 25-eri\xc5\xb3 brazilas Emerson Fittipaldi. Jau 1972\xc2\xa0m. su Lotus 72D jis peln\xc4\x97 5 pergales ir dar prid\xc4\x97jo 3 fini\xc5\xa1us ant podiumo bei tapo pasaulio \xc4\x8dempionu. Kitais metais ekipai v\xc4\x97l pavyko pelnyti \xc4\x8dempion\xc4\x97s vard\xc4\x85 d\xc4\x97ka E. Fittipaldi ir \xc5\xa1vedo Ronnie Petersono 7 pergali\xc5\xb3. Iki 1980\xc2\xa0m. ekipai v\xc4\x97l laim\xc4\x97ti \xc4\x8dempionat\xc4\x85 pavyko tik vien\xc4\x85 kart\xc4\x85\xc2\xa0\xe2\x80\x93 1978\xc2\xa0m. nepralenkiamas buvo amerikietis Mario Andretti. Deja, tai buvo paskutinis Lotus laim\xc4\x97tas \xc4\x8dempionatas._NEWLINE_Kaip tik tuo metu Lotus prad\xc4\x97jo savo inovacijas automobili\xc5\xb3 sporte. Lotus 25 modelis tapo pirmuoju Formul\xc4\x97je 1 pagamintu pagal monokoko konstrukcij\xc4\x85. Lotus 63 modelis pasi\xc5\xbeym\xc4\x97jo, kaip pirmas Formul\xc4\x97je 1 su viduryje \xc4\xaftaisytu varikliu ir varomu 4 ratais. Lotus ekipa tapo pirm\xc4\x85ja ekipa, pasiekusia 50 GP pergali\xc5\xb3 (Scuderia Ferrari tai padar\xc4\x97 v\xc4\x97liau, nors prad\xc4\x97jo lenktyniauti Formul\xc4\x97je 1 nuo 1951-\xc5\xb3j\xc5\xb3).\n_START_SECTION_\n1980\xe2\x80\x931994\xc2\xa0m\n_START_PARAGRAPH_\nPo Chapmano mirties ekipai prad\xc4\x97jo vadovauti Peter Warras, ta\xc4\x8diau \xc4\xaf pergali\xc5\xb3 keli\xc4\x85 ekipos atvesti jam nepavyko. 1984\xc2\xa0m. ekipa pakeit\xc4\x97 padang\xc5\xb3 tiek\xc4\x97j\xc4\x85 \xc4\xaf Goodyear ir tai leido Elio de Angelis sezon\xc4\x85 baigti tre\xc4\x8dioje vietoje nepelnius nei vienos pergal\xc4\x97s. Dar du kartus ekipa buvo tre\xc4\x8dioje vietoje 1986 ir 1987\xc2\xa0m., ta\xc4\x8diau po to rezultatai vis prast\xc4\x97jo._NEWLINE_1995 m. ekipa paskelb\xc4\x97, jog ji susijungia su Pacific Grand Pric komanda, o tuo Lotus Team ekipos istorija ir baig\xc4\x97si. Nors nauja ekipa dar vadinosi Pacific Team Lotus, ta\xc4\x8diau itin ma\xc5\xbeas komandos biud\xc5\xbeetas ir menki rezultatai 1996 m. sezone Formul\xc4\x99 1 paliko ir \xc5\xa1i ekipa.\n_START_SECTION_\nSugr\xc4\xaf\xc5\xbeimas 2010\xc2\xa0m. sezone\n_START_PARAGRAPH_\n\xc4\xaepus\xc4\x97jus 2009 m. sezonui BMW koncernas, kuris vadovauja BMW-Sauber ekipai, prane\xc5\xa1\xc4\x97 po sezono pasitraukiantis i\xc5\xa1 Formul\xc4\x97s 1. Toks j\xc5\xb3 \xc5\xbeingsnis paliko vien\xc4\x85 laisv\xc4\x85 viet\xc4\x85 2010 m. sezone. 2009\xc2\xa0m. rugs\xc4\x97jo 15 d. FIA paskelb\xc4\x97, kad BMW-Sauber ekip\xc4\x85 Formul\xc4\x97je 1 pakeis sugr\xc4\xaf\xc5\xbetanti Lotus ekipa._NEWLINE_Ekipa toliau liko Norfolke. Naujuoju ekipos vadovu tapo Tony Fernandesas, ekipos techniniu direktoriumi\xc2\xa0\xe2\x80\x93 Mike Gascoyne. Ekipa naudojo Cosworth variklius, kaip ir kitos \xc4\xaf Formul\xc4\x99 1 tame pa\xc4\x8diame sezone debiutavusios ekipos\xc2\xa0\xe2\x80\x93 Hispania Racing ir Virgin Racing.\n_START_SECTION_\nDvi naujos Lotus ekipos\n_START_PARAGRAPH_\n2011 m. ekipa pakeit\xc4\x97 varikli\xc5\xb3 tiek\xc4\x97j\xc4\x85\xc2\xa0\xe2\x80\x93 juo tapo Renault kompanija. Abu pirmus sezonus Lotus ekipa baig\xc4\x97 10-oje vietoje, nesurinkusi nei vieno ta\xc5\xa1ko._NEWLINE_Prie\xc5\xa1 2012 m. sezon\xc4\x85 kita Formul\xc4\x97s 1 ekipa\xc2\xa0\xe2\x80\x93 Renault F1, sustiprino bendradarbiavim\xc4\x85 su Lotus kompanija, tokiu b\xc5\xabdu pirmoji \xc5\xa1iuo pavadinimu buvusi ekipa persivadino \xc4\xaf Caterham F1, o pranc\xc5\xabz\xc5\xb3 kompanija t\xc4\x99sdama bendradarbiavim\xc4\x85 su Lotus\xc2\xa0\xe2\x80\x93 \xc4\xaf Lotus Renault GP.'